WordPress

Το WordPress είναι ελεύθερο και ανοικτού κώδικα λογισμικό που χρησιμοποιείται για τη δημιουργία ιστότοπων, blog ή εφαρμογών. Είναι γραμμένο σε PHP και MySQL. Συχνά χρησιμοποιείται ως Σύστημα διαχείρισης περιεχομένου (ΣΔΠ ή CMS) . Έχει πολλές δυνατότητες, συμπεριλαμβανομένων μιας αρχιτεκτονικής για πρόσθετες λειτουργίες, και ενός συστήματος προτύπων. Το WordPress χρησιμοποιείται σε περισσότερα από το 14% των 1.000.000 μεγαλύτερων ιστότοπων.

Κυκλοφόρησε για πρώτη φορά στις 27 Μαΐου 2003, από τον Matt Mullenweg ως παραλλαγή του b2/cafelog. Από τον Αύγουστο του 2020, η έκδοση 5.5 έχει ληφθεί περισσότερες από 21,2 εκατομμύρια φορές.

 Δυνατότητες 
250px|thumb|Η ιεραρχία προτύπων του WordPress
Το WordPress έχει ένα σύστημα προτύπων ιστού το οποίο χρησιμοποιεί έναν επεξεργαστή προτύπων. Οι χρήστες του μπορούν να αλλάζουν τη θέση διαφόρων στοιχείων του γραφικού περιβάλλοντος χωρίς να χρειάζεται να επεξεργάζονται κώδικα PHP ή HTML. Μπορούν επίσης να εγκαθιστούν και να αλλάζουν μεταξύ διαφόρων οπτικών θεμάτων. Μπορούν ακόμα να επεξεργαστούν τον κώδικα PHP και HTML στα οπτικά θέματα, προκειμένου να επιτύχουν προχωρημένες τροποποιήσεις. Το WordPress έχει επίσης δυνατότητα ενσωματωμένης διαχείρισης συνδέσμων, μόνιμους συνδέσμους οι οποίοι είναι φιλικοί προς τις μηχανές αναζήτησης, δυνατότητα ανάθεσης πολλαπλών κατηγοριών και υποκατηγοριών στα άρθρα, και υποστήριξη για ετικέτες στα άρθρα και τις σελίδες. Συμπεριλαμβάνονται επίσης αυτόματα φίλτρα, τα οποία παρέχουν προτυποποιημένη μορφοποίηση του κειμένου (για παράδειγμα μετατροπή των διπλών εισαγωγικών σε «έξυπνα» εισαγωγικά (δηλαδή " " σε “ ”). Το WordPress υποστηρίζει επίσης τα πρότυπα Trackback και Pingback για προβολή συνδέσμων προς άλλους ιστότοπους, οι οποίοι με τη σειρά τους έχουν συνδέσμους προς μια δημοσίευση ή άρθρο. Τέλος, το WordPress έχει μια πλούσια αρχιτεκτονική πρόσθετων λειτουργιών, η οποία επιτρέπει στους χρήστες και στους προγραμματιστές να επεκτείνουν τη λειτουργικότητά του πέρα από τις δυνατότητες οι οποίες αποτελούν μέρος της βασικής εγκατάστασης.

Διατίθενται εγγενείς εφαρμογές για το Android, το iPhone/iPod Touch, το iPad,  το Windows Phone 7 και το  BlackBerry οι οποίες παρέχουν πρόσβαση σε μερικές από τις δυνατότητες του πίνακα διαχείρισης του WordPress, και λειτουργούν με ιστολόγια στο WordPress.com και με πολλά σε WordPress.org.

 Ιστορία 
Το b2/cafelog, πιο γνωστό απλά ως b2 ή cafelog, ήταν ο πρόγονος του WordPress. Το b2/cafelog εκτιμάται ότι χρησιμοποιούνταν σε περίπου 2.000 ιστολόγια μέχρι τον Μάιο του 2003. Ήταν γραμμένο σε PHP, για χρήση με την MySQL, από τον Michel Valdrighi, ο οποίος είναι τώρα από τους προγραμματιστές που συνεισφέρουν στο WordPress. Παρότι το WordPress είναι επίσημα ο διάδοχός του, ένα ακόμα έργο, το b2evolution, είναι επίσης σε ενεργή ανάπτυξη.

Το WordPress πρωτοεμφανίστηκε το 2003 ως μια κοινή προσπάθεια του Matt Mullenweg και του Mike Little να δημιουργήσουν μια παραλλαγή (fork) του b2.  Το όνομα WordPress το πρότεινε η Christine Selleck, μια φίλη του Mullenweg.

Το 2004, οι όροι της άδειας χρήσης του ανταγωνιστικού λογισμικού Movable Type άλλαξαν από την Six Apart, και πολλοί από τους χρήστες του, με αρκετή επιρροή, μετέβηκαν στο WordPress."Blogging grows up" , Salon.com"Freedom 0 " , an influential post by Mark Pilgrim Μέχρι τον Οκτώβριο του 2009, η Αναφορά μεριδίου αγοράς για τα Συστήματα διαχείρισης περιεχομένου Ανοικτού Κώδικα του 2009 είχε συμπεράνει ότι το WordPress ήταν το δυνατότερο όνομα στα συστήματα διαχείρισης περιεχομένου ανοικτού κώδικα.

 Βραβεύσεις 
 Το 2007, το WordPress κέρδισε ένα βραβείο για Ανοικτού κώδικα ΣΔΠ από την Packt.
 Το 2009, κέρδισε  ξανά το ίδιο βραβείο.
 To 2010, κέρδισε το βραβείο «Hall of Fame» στην κατηγορία ΣΔΠ στα Βραβεία Ανοικτού Κώδικα.

 Αφαίρεση οπτικών θεμάτων με διαφημίσεις 
Στις 10 Ιουλίου του 2007, μετά από μια συζήτηση στο φόρουμ ιδεών του WordPress και μια δημοσίευση του Mark Ghosh στο ιστολόγιό του Weblog Tools Collection, ο Matt Mullenweg ανακοίνωσε ότι το επίσημο ευρετήριο οπτικών θεμάτων του WordPress στη διεύθυνση http://themes.wordpress.net δεν θα φιλοξενούσε πλέον θέματα τα οποία θα περιείχαν διαφημιστικούς συνδέσμους. Παρότι αυτή η κίνηση γνώρισε κριτική από σχεδιαστές και χρήστες τέτοιων θεμάτων, ευοδώθηκε από τους χρήστες του WordPress οι οποίοι θεωρούσαν αυτά τα θέματα ως spam. Το επίσημο ευρετήριο οπτικών θεμάτων του WordPress σταμάτησε να δέχεται καινούρια θέματα, συμπεριλαμβανομένων και εκείνων χωρίς διαφημιστικούς συνδέσμους, σχεδόν αμέσως μετά από αυτή την ανακοίνωση. Υπάρχουν ακόμα διαθέσιμα τέτοια θέματα από άλλες πηγές, καθώς και ελεύθερα ή δωρεάν θέματα στα οποία τρίτοι έχουν προσθέσει διαφημιστικούς συνδέσμους.

Στις 18 Ιουλίου του 2008, άνοιξε το καινούριο ευρετήριο οπτικών θεμάτων στο http://wordpress.org/extend/themes/.  Έμοιαζε οπτικά με το ευρετήριο πρόσθετων λειτουργιών, και κάθε οπτικό θέμα που υποβάλλεται, εξετάζεται πρώτα αυτόματα από ένα λογισμικό, και μετά από έναν άνθρωπο.

Στις 12 Δεκεμβρίου του 2008, περισσότερα από 200 οπτικά θέματα αφαιρέθηκαν από το ευρετήριο οπτικών θεμάτων του WordPress καθώς δεν ήταν συμβατά με την απαίτηση για χρήση της άδειας GPL. Σήμερα, επιτρέπεται η αναφορά στο όνομα του δημιουργού του κάθε θέματος μέσα στις σελίδες του θέματος, αλλά η επίσημη πολιτική δεν επιτρέπει χορηγίες ή συνδέσμους προς ιστότοπους οι οποίοι διανέμους οπτικά θέματα ασύμβατα με την GPL. Τα ασύμβατα με GPL θέματα φιλοξενούνται πλέον σε άλλα ευρετήρια οπτικών θεμάτων.

 Εκδόσεις 
Οι περισσότερες εκδόσεις του WordPress παίρνουν το κωδικό τους όνομα από γνωστούς μουσικούς της Τζαζ, αρχίζοντας από την έκδοση 1.0.
 Έκδοση Κωδικό όνομα Κυκλοφορία Σημειώσεις 0.70 27 Μαΐου 2003 Περιείχε την ίδια δομή αρχείων με τον πρόγονό του, το b2/cafelog, και συνέχισε την αρίθμηση από την τελευταία έκδοση του b2, την 0.6. Μόνο το 0.71-gold είναι πλέον διαθέσιμο για λήψη από την επίσημη σελίδα του Αρχείου Εκδόσεων του WordPress. 1.2 Mingus 22 Μαΐου 2004 Η πιο αξιοσημείωτη νέα δυνατότητα είναι η υποστήριξη πρόσθετων λειτουργιών. Οι κεφαλίδες αναγνώρισης των πρόσθετων λειτουργιών χρησιμοποιούνται απαράλλακτες μέχρι και σήμερα. 1.5 Strayhorn 17 Φεβρουαρίου 2005 Στο Strayhorn προστέθηκαν δυνατότητες ζωτικής σημασίας, όπως η δυνατότητα διαχείρισης στατικών σελίδων και το σύστημα οπτικών θεμάτων. Επίσης συνοδευόταν από ένα καινούριο προεπιλεγμένο οπτικό θέμα, με το όνομα Kubrick) σχεδιασμένο από τον Michael Heilemann. 2.0 Duke 31 Δεκεμβρίου 2005 Σ' αυτή την έκδοση προστέθηκαν προχωρημένες δυνατότητες επεξεργασίας του κειμένου, καλύτερα εργαλεία διαχείρισης, ανέβασμα εικόνων, γρηγορότερες δημοσιεύσεις, βελτιωμένο σύστημα εισαγωγής, και ανανεώθηκε πλήρως ο κώδικας στο παρασκήνιο του προγράμματος. Το WordPress 2.0 πρόσφερε επίσης αρκετές βελτιώσεις για τους προγραμματιστές πρόσθετων λειτουργιών. 2.1 Ella 22 Ιανουαρίου 2007 Πέρα από την διόρθωση σφαλμάτων ασφαλείας, στην έκδοση 2.1 υπήρχε ανασχεδιασμένη διεπαφή, βελτιωμένα εργαλεία επεξεργασίας (συμπεριλαμβανομένου ενός ελεγκτή ορθογραφίας και της αυτόματης αποθήκευσης), και βελτιωμένες επιλογές διαχείρισης περιεχομένου. 2.2 Getz 16 Μαΐου 2007 Στην έκδοση 2.2 μπήκε η υποστήριξη για widget στα οπτικά θέματα, και βελτιώθηκαν η υποστήριξη για ροές Atom, και η ταχύτητα. 2.3 Dexter 24 Σεπτεμβρίου 2007 Στην έκδοση 2.3 υπήρχε εγγενής υποστήριξη για ετικέτες, νέο σύστημα ιεραρχίας για της κατηγορίες, και εύκολη ειδοποίηση για ενημερώσεις. Το 2.3 υποστήριζε πλέον πλήρως το πρότυπο Atom 1.0, μαζί με το πρωτόκολλο δημοσιεύσεων, και συμπεριλάμβανε μερικές μακράν αναγκαίες ενημερώσεις ασφαλείας. 2.5 Brecker 29 Μαρτίου 2008 Οι προγραμματιστές παρέβλεψαν την κυκλοφορία της έκδοσης 2.4, κι έτσι η 2.5 περιείχε ενημερώσεις αρκετές για δύο κυκλοφορίες. Το περιβάλλον διαχείρισης ανανεώθηκε πλήρως, και ο ιστότοπος του WordPress επίσης ανασχεδιάστηκε για να ταιριάζει με το νέο στυλ. 2.6 Tyner 15 Ιουλίου 2008 Στο Tyner προστέθηκαν χαρακτηριστικά τα οποία έκαναν το WordPress πιο ισχυρό ως ΣΔΠ: ήταν πλέον δυνατή η καταγραφή αλλαγών (revision control) για κάθε δημοσίευση και σελίδα, και εύκολη δημοσίευση άρθρων από οπουδήποτε στον κόσμο και αν ήταν ο συγγραφέας. 2.7 Coltrane 11 Δεκεμβρίου 2008 Για μια φορά ακόμα το περιβάλλον διαχείρισης άλλαξε εντελώς. Εισήχθηκε η δυνατότητα αυτόματων ενημερώσεων και αυτόματων εγκαταστάσεων πρόσθετων λειτουργιών μέσα από το περιβάλλον διαχείρισης. 2.8 Baker 10 Ιουνίου 2009 Στο Baker βελτιώθηκε η ταχύτητα, και εισήχθηκε η αυτόματη εγκατάσταση οπτικών θεμάτων μέσα από το περιβάλλον διαχείρισης. Περιείχε ακόμα το επεξεργαστή κειμένου CodePress για χρωματική επισήμανση κώδικα, και μια ανασχεδιασμένη διεπαφή για τα widget. 2.9 Carmen 19 Δεκεμβρίου 2009  Στο Carmen προστέθηκε η δυνατότητα αναίρεσης κινήσεων σε πολλά χαρακτηριστικά του προγράμματος, ένας ενσωματωμένος επεξεργαστής εικόνων, μαζική αναβάθμιση πρόσθετων λειτουργιών, και αρκετές ακόμα βελτιώσεις στο παρασκήνιο του προγράμματος. 3.0 Thelonious 17 Ιουνίου 2010  Η έκδοση Thelonious προσέφερε ένα νέο προεπιλεγμένο οπτικό θέμα με το όνομα «Twenty Ten» μαζί με καινούρια API για τα οπτικά θέματα. Επίσης συγχωνεύθηκαν τα WordPress και WordPress MU, δημιουργώντας την νέα λειτουργικότητα πολλαπλών ιστότοπων, και έγιναν αρκετές βελτιώσεις στο παρασκήνιο του προγράμματος. Μετά την κυκλοφορία του WordPress 3.0, ο Matt Mullenweg ενημέρωσε το ιστολόγιο του WordPress γνωστοποιώντας στην κοινότητα ότι η ομάδα του θα άφηνε πίσω έναν κύκλο έκδοσης του WordPress ώστε να επικεντρωθούν στην διεύρυνση και την βελτίωση της κοινότητας του WordPress. 3.1 Reinhardt 23 Φεβρουαρίου 2011  Στο Reinhardt είναι αξιοσημείωτη η προσθήκη της μπάρας διαχείρισης, η οποία προβάλλεται σε όλες τις σελίδες του ιστολογίου όταν ο διαχειριστής είναι συνδεδεμένος. Παρέχει εύκολη πρόσβαση σε πολλές σημαντικές λειτουργίες του Wordpress, όπως στα σχόλια και στις αναβαθμίσεις. Αυτή η έκδοση περιέχει επίσης δυνατότητες εσωτερικών συνδέσμων, βελτιωμένο περιβάλλον συγγραφής, και αρκετές ακόμα αλλαγές. 3.2 Gershwin 04 Ιουλίου 2011  Το Gershwin κυκλοφόρησε μόλις τέσσερις μήνες μετά το 3.1, δείχνοντας την αυξανόμενη ταχύτητα ανάπτυξης της κοινότητας του WordPress. Η αλλαγές στην έκδοση αυτή στοχεύουν να κάνουν το WordPress ταχύτερο και ελαφρύτερο. Ακόμη, με την κυκλοφορία του 3.2, αυξήθηκαν οι ελάχιστες απαιτήσεις των εκδόσεων της PHP και την MySQL.PHP 4 and MySQL 4 End of Life Announcement. WordPress. 23 Ιουλίου 2010. Retrieved 6 Οκτωβρίου 2010. 3.3 Sonny 12 Δεκεμβρίου 2011 Η έκδοση αυτή επικεντρώθηκε στο να καταστεί το WordPress φιλικότερο στους αρχάριους χρήστες αλλά και τους υπολογιστές tablet. 3.4 Green 13 Ιουνίου 2013 Περιλαμβάνει βελτιστοποιήσεις που αφορούν την παραμετροποίηση των οπτικών θεμάτων, την ενσωμάτωση του Twitter και μερικές άλλες μικρές αλλαγές. 3.5 Elvin 11 Δεκεμβρίου 2012 Υποστήριξη της Retina Display των υπολογιστών Macintosh, δυνατότητα επιλογής χρώματος, νέο προεπιλεγμένο οπτικό θέμα "Twenty Twelve", βελτιωμένη ροή εικόνων.3.6Oscar1 Αυγούστου 2013Νέο προεπιλεγμένο θέμα "Twenty Thirteen", βελτιώσεις διαχειριστή, ενημέρωση UI μορφών ανάρτησης, βελτιώσεις διεπαφής μενού μενού, νέο σύστημα αναθεώρησης, αυτόματη αποθήκευση και κλείδωμα ανάρτησης.3.7Basie24 Οκτωβρίου 2013Εφαρμογή αυτόματων ενημερώσεων συντήρησης και ασφάλειας στο παρασκήνιο, ισχυρότερες προτάσεις κωδικών πρόσβασης, υποστήριξη για αυτόματη εγκατάσταση των σωστών αρχείων γλώσσας και διατήρηση της ενημερότητας τους.3.8Parker12 Δεκεμβρίου 2013Βελτιωμένη διεπαφή διαχειριστή, αποκριτική σχεδίαση για κινητές συσκευές, νέα τυπογραφία με χρήση Open Sans, συνδυασμοί χρωμάτων διαχειριστή, επανασχεδιασμένη διεπαφή διαχείρισης θεμάτων, απλοποιημένος κεντρικός πίνακας εργαλείων, προεπιλεγμένο θέμα σε στυλ περιοδικού "Twenty Fourteen", δεύτερη έκδοση με χρήση "Προσθήκη-πρώτη διαδικασία ανάπτυξης".3.9Smith16 Απριλίου 2014Βελτιώσεις στο πρόγραμμα επεξεργασίας πολυμέσων, ζωντανές προεπισκοπήσεις γραφικών στοιχείων και κεφαλίδων, νέο πρόγραμμα περιήγησης θεμάτων.4.0Benny4 Σεπτεμβρίου 2014Βελτιωμένη διαχείριση πολυμέσων, ενσωματώσεις, διεπαφή γραφής, εύκολη αλλαγή γλώσσας, πρόγραμμα προσαρμογής θέματος, ανακάλυψη προσθηκών και συμβατότητα με PHP 5.5 και MySQL 5.6.4.1Dinah18 Δεκεμβρίου 2014Το Twenty Fifteen είναι το νέο προεπιλεγμένο θέμα, γραφή χωρίς περισπασμούς, εύκολη εναλλαγή γλώσσας, ενσωματώσεις Vine και προτάσεις προσθηκών.4.2Powell23 Απριλίου 2015Νέες δυνατότητες "Press This", βελτιωμένη υποστήριξη χαρακτήρων, υποστήριξη emoji, βελτιωμένο πρόγραμμα προσαρμογής, νέες ενσωματώσεις και ενημερωμένο σύστημα προσθηκών.4.3Billie18 Αυγούστου 2015Εστίαση στην εμπειρία κινητού, καλύτερους κωδικούς πρόσβασης και βελτιωμένη εφαρμογή προσαρμογής.4.4Clifford8 Δεκεμβρίου 2015Εισαγωγή του θέματος "Twenty Sixteen" και βελτιωμένες αποκριτικές εικόνες και ενσωματώσεις.4.5Coleman12 Απριλίου 2016Προστέθηκε ενσωματωμένη σύνδεση, συντομεύσεις μορφοποίησης, ζωντανές προεπισκοπήσεις με ανταπόκριση, και άλλες ενημερώσεις.4.6Pepper16 Αυγούστου 2016Προστέθηκαν βελτιωμένες ενημερώσεις, εγγενείς γραμματοσειρές, βελτιώσεις επεξεργαστή με έλεγχο ενσωματωμένου συνδέσμου και ανάκτηση περιεχομένου και άλλες ενημερώσεις.4.7Vaughan6 Δεκεμβρίου 2016Έρχεται με νέο προεπιλεγμένο θέμα "Twenty Seventeen", Υποστήριξη κεφαλίδων βίντεο, προεπισκόπηση PDF, προσαρμοσμένο CSS σε ζωντανή προεπισκόπηση, βελτιώσεις προγράμματος επεξεργασίας και άλλες ενημερώσεις.4.8Evans8 Ιουνίου 2017Ο επεξεργαστής επόμενης γενιάς. Οι πρόσθετοι συγκεκριμένοι στόχοι περιλαμβάνουν τα ενσωματωμένα όρια στοιχείων / συνδέσμων TinyMCE, γραφικά στοιχεία νέων μέσων, WYSIWYG σε γραφικό στοιχείο κειμένου. Τερματισμός υποστήριξης για τον Internet Explorer εκδόσεις 8, 9 και 10.4.9Tipton15 Νοεμβρίου 2017Βελτιωμένη εμπειρία προσαρμογής θεμάτων, συμπεριλαμβανομένου του προγραμματισμού, συνδέσμων προεπισκόπησης διεπαφής, αναθεωρήσεων αυτόματης αποθήκευσης, περιήγησης θέματος, βελτιωμένων λειτουργιών μενού και επισήμανσης σύνταξης. Προστέθηκε ένα νέο γραφικό στοιχείο συλλογής και ενημερωμένα γραφικά στοιχεία κειμένου και βίντεο. Το πρόγραμμα επεξεργασίας θεμάτων παρέχει προειδοποιήσεις και επαναλήψεις κατά την αποθήκευση αρχείων που προκαλούν ανεπανόρθωτα σφάλματα.5.0Bebo6 Δεκεμβρίου 2018Νέος μπλοκ-επεξεργαστής Gutenberg με νέο προεπιλεγμένο θέμα "Twenty Nineteen".5.1Betty21 Φεβρουαρίου 2019Ειδοποιήσεις αναβάθμισης έκδοσης PHP και βελτιώσεις του προγράμματος επεξεργασίας αποκλεισμού.5.2Jaco7 Μαϊου 2019Συμπεριλάβετε τον Έλεγχο υγείας τοποθεσίας, την προστασία σφαλμάτων PHP, τον ολοκαίνουργιο κατάλογο μπλοκ και την υπογραφή του πακέτου ενημέρωσης.5.3Kirk12 Νοεμβρίου 2019Πολωνήστε τις τρέχουσες αλληλεπιδράσεις χρήστη και κάντε τις διεπαφές χρήστη πιο φιλικές προς το χρήστη. Νέο προεπιλεγμένο θέμα "Twenty Twenty", σχεδιασμένο από τον Anders Norén.5.4Adderley31 Μαρτίου 2020Προστέθηκαν μπλοκ εικονιδίων και κουμπιών κοινωνικής δικτύωσης, βελτιώθηκε η προσαρμογή των μπλοκ και η διεπαφή χρήστη, προστέθηκαν δυνατότητες για εξαγωγές προσωπικών δεδομένων, προσαρμοσμένα πεδία για στοιχεία μενού, βελτιώσεις μπλοκ για προγραμματιστές.5.5Eckstine11 Αυγούστου 2020Προστέθηκαν εικόνες αργής φόρτωσης, χάρτες ιστοτόπου XML από προεπιλογή, αυτόματες ενημερώσεις σε προσθήκες και θέματα και βελτιώσεις στο πρόγραμμα επεξεργασίας μπλοκ.5.6Simone8 Δεκεμβρίου, 2020Νέο προεπιλεγμένο θέμα "Twenty Twenty-One," Βελτιώσεις Gutenberg, αυτόματες ενημερώσεις για βασικές εκδόσεις, αυξημένη υποστήριξη για PHP 8, κωδικοί πρόσβασης εφαρμογών για έλεγχο ταυτότητας REST API, βελτιωμένη προσβασιμότητα.5.7Esperanza9 Μαρτίου, 2021Νέος επεξεργαστής κειμένου, απλούστερη προεπιλεγμένη παλέτα χρωμάτων, μετάβαση από HTTP σε HTTPS με ένα μόνο κλικ, νέο Robots API, ενημέρωση στο jQuery 3.5.1.5.8Tatum20 Ιουλίου, 2021Μπλοκ γραφικών στοιχείων, μπλοκ θεμάτων, Duotone, νέο αρχείο theme.json, παύση υποστήριξης IE11, υποστήριξη εικόνας WebP, σημαίες υποστήριξης νέων μπλοκ5.9Joséphine25 Ιανουαρίου, 2022Νέο προεπιλεγμένο θέμα "Twenty Twenty-Two", νέα δυνατότητα διαχείρισης του WordPress Site Editor, Block Themes με δυνατότητα διαχείρισης μέσω του Site Editor, νέο μπλοκ πλοήγησης, Pattern Directory, Νέο μπλοκ Gallery, υποστήριξη θυγατρικών θεμάτων Theme.json, πολλαπλά φύλλα στυλ ανά μπλοκ.6.0Arturo24 Μαΐου, 2022Βελτιώσεις γραφής Gutenberg, πολλαπλές παραλλαγές στυλ και διευρυμένες επιλογές προτύπων για θέματα μπλοκ, ενσωματωμένα μοτίβα, πρόσθετα εργαλεία σχεδίασης, επιλογή πολλαπλών μπλοκ από προβολή λίστας, κλείδωμα μπλοκ, διάφορες βελτιώσεις απόδοσης και προσβασιμότητας.

 Προβλήματα ασφαλείας 
Πολλά προβλήματα ασφαλείας έχουν βρεθεί στο λογισμικό,, κυρίως το 2007 και το 2008. Σύμφωνα με την Secunia, εταιρεία ερευνών για θέματα ασφαλείας, το WordPress είχε τον Απρίλιο του 2007 επτά μη διορθωμένα προβλήματα ασφαλείας (από σύνολο 32) με αξιολόγηση «λιγότερο κρίσιμο». Η Secunia τηρεί μια ενημερωμένη λίστα με προβλήματα ασφαλείας του WordPress.

Τον Ιανουάριο του 2007, πολλά δημοφιλή ιστολόγια που ασχολούνταν με βελτιστοποίηση για μηχανές αναζήτησης, καθώς και μερικά όχι και τόσο δημοφιλή ιστολόγια τα οποία χρησιμοποιούσαν τις διαφημίσεις AdSense, έγιναν στόχος επιθέσεων με εκμετάλλευση μιας αδυναμίας του WordPress. Ένα ξεχωριστό πρόβλημα ασφαλείας σε έναν από τους εξυπηρετητές του έργου, επέτρεψε σε έναν επιτιθέμενο να εισάγει κώδικα τον οποίο μπορούσε να εκμεταλλευτεί, με την μορφή Backdoor σε μερικές λήψεις του WordPress 2.1.1. Η έκδοση 2.1.2 διόρθωσε αυτό το πρόβλημα, και μια το WordPress συμβούλευσε όλους τους χρήστες να αναβαθμίσουν άμεσα.

Τον Μάιο του 2007, μια μελέτη έδειξε ότι το 98% των ιστολογίων σε WordPress ήταν ανοικτά σε επιθέσεις ασφαλείας, γιατί έτρεχαν προηγούμενες εκδόσεις του λογισμικού, οι οποίες δεν υποστηρίζονταν πια.

Σε μια συνέντευξη τον Ιούνιο του 2007, ο Stefan Esser, Ιδρυτής της Ομάδας Αντιμετώπισης Ασφαλείας της PHP, μίλησε επικριτικά για τα προηγούμενα του  WordPress όσο αφορά στην ασφάλεια, αναφερόμενος σε προβλήματα με την αρχιτεκτονική της εφαρμογής τα οποία δυσκόλευαν την συγγραφή κώδικα ο οποίος να είναι ασφαλής έναντι σε αδυναμίες τύπου SQL injection, καθώς και σε άλλα προβλήματα.

Έκτοτε, το WordPress έχει βελτιωθεί στα θέματα ασφαλείας, και οι πρόσφατες εκδόσεις είναι κατά πολύ ασφαλέστερες, με μόνο μικρής σημασίας προβλήματα. Το πιο πρόσφατο πρόβλημα ασφαλείας μεγάλης σημασίας βρέθηκε στο WordPress 2.7, το οποίο κυκλοφόρησε το 2008.

Στις 12 Απριλίου του 2011 βρέθηκε ότι η Automattic είχε μία χαμηλού επιπέδου (root) εισβολή σε μερικούς εξυπηρετητές του WordPress, και πιθανώς όλο το περιεχόμενο εκείνων των εξυπηρετητών να επηρεάστηκε. Ο πηγαίος κώδικας, συμπεριλαμβανομένων μερικών «ευαίσθητων τμημάτων κλειστού κώδικα», φανερώθηκε.http://en.blog.wordpress.com/2011/04/13/security/

Οι ξεχωριστές εγκαταστάσεις του WordPress μπορούν να προστατευθούν με διάφορες πρόσθετες λειτουργίες προσανατολισμένες προς την ασφάλεια.

 Πολλαπλά ιστολόγια 
Πριν από την έκδοση WordPress 3.0, το WordPress υποστήριζε ένα ιστολόγιο ανά εγκατάσταση, παρότι μπορούσαν να εκτελούνται πολλαπλές περιστάσεις του προγράμματος, εάν έτρεχαν από διαφορετικό φάκελο, και χρησιμοποιούσαν διαφορετικούς πίνακες στην βάση δεδομένων. Το WordPress Multi-User (ή WordPress MU, ή απλά WPMU) ήταν μια παραλλαγή του WordPress δημιουργημένη για να επιτρέπει πολλαπλά ιστολόγια να λειτουργούν με μία μόνο εγκατάσταση του προγράμματος, την οποία να διαχειρίζεται ένας κεντρικός διαχειριστής. Το WordPress MU επιτρέπει στους ιδιοκτήτες ενός ιστότοπου να φιλοξενούν την δική τους κοινότητα ιστολόγων, καθώς και να ελέγχουν όλα τα ιστολόγια από έναν κεντρικό πίνακα ελέγχου. Το WordPress MU προσθέτει οκτώ νέους πίνακες δεδομένων για κάθε ιστολόγιο.

Το WordPress MU συγχωνεύθηκε με το WordPress ως μέρος της έκδοσης 3.0.WordPress 3.0 “Thelonious”

 Βασικοί προγραμματιστές 
Ο Matt Mullenweg και ο Mike Little είναι οι συνιδρυτές του έργου. Οι βασικοί προγραμματιστές που συνεισφέρουν είναι οι Ryan Boren, Mark Jaquith, Matt Mullenweg, Andrew Ozz, Peter Westwood, και άλλοι.

Το WordPress επίσης αναπτύσσεται από την κοινότητά του, συμπεριλαμβανομένων των Δοκιμαστών του WP, μιας ομάδας εθελοντών οι οποίοι δοκιμάζουν κάθε κυκλοφορία. Έχουν πρώιμη πρόσβαση σε καθημερινές ενημερώσεις του προγράμματος, σε δοκιμαστικές εκδόσεις και σε εκδόσεις υποψήφιες για κυκλοφορία. Τα σφάλματα τεκμηριώνονται σε μια ειδική λίστα ταχυδρομείου, στο εργαλείο Trac του έργου.

Παρότι αναπτύσσεται σε μεγάλο βαθμό από την κοινότητα που το περιστοιχίζει, το WordPress συνδέεται στενά με την εταιρεία Automattic, την οποία ίδρυσε ο Matt Mullenweg. Στις 9 Σεπτεμβρίου του 2010, η Automattic δώρισε το εμπορικό σήμα WordPress στο νεοιδρυθέν Ίδρυμα WordPress, έναν οργανισμό με σκοπό την υποστήριξη του WordPress.org (συμπεριλαμβανομένου του λογισμικού και των αρχείων για τα πρόσθετα και τα πρότυπα), και τα bbPress και BuddyPress.

 WordCamp 
Ως «WordCamp» ονομάζονται όλες οι εκδηλώσεις σχετικά με το WordPress, τόσο ανεπίσημες όσο και επίσημεςWordCamp Central. Το πρώτο τέτοιο γεγονός ήταν το WordCamp 2006, τον Αύγουστο του 2006 στο Σαν Φρανσίσκο, το οποίο διάρκεσε μια μέρα, και συγκέντρωσε περισσότερους από 500 παρευρισκόμενους.WordCamp 2006 Το επόμενο ήταν το διήμερο WordCamp 2007, τον Ιούλιου του 2007, και πάλι στο Σαν Φρανσίσκο, με περίπου 400 παρευρισκόμενους.WordCamp 2007 Το πρώτο WordCamp εκτός Σαν Φρανσίσκο έγινε στο Πεκίνο τον Σεπτέμβριο του 2007.WordCamp Central > Schedule Στη συνέχεια, έγιναν περισσότερα από 150 WordCamp σε όλο τον κόσμο, με μέσο όρο περίπου ένα την εβδομάδα. Το WordCamp του Σαν Φρανσίσκο, ένα ετήσιο γεγονός, παραμένει το επίσημο συνέδριο των προγραμματιστών και χρηστών του WordPress.WordCamp SF Announced (not WordCon), Jane Well, 24 Ιανουαρίου 2011 Το πιο πρόσφατο WordCamp έγινε στι Σαν Φρανσίσκο τον Αύγουστο του 2011, διάρκεσε για τρεις μέρες και συγκέντρωσε περισσότερους από χίλιους συμμετέχοντες.

Στην Ελλάδα, το πρώτο WordCamp έγινε στις 30 Ιανουαρίου του 2010, και το δεύτερο στις 4 Ιουνίου του 2011, και τα δύο στην Θεσσαλονίκη.

Αναφορές

 Εξωτερικοί σύνδεσμοι 

 wordpress.org, επίσημος ιστότοπος.
 Ελληνικές κοινότητες χρηστών του WordPress: wpgreece.org.

Κατηγορία:Ελεύθερο λογισμικό
Κατηγορία:Συστήματα διαχείρισης περιεχομένου
Κατηγορία:Λογισμικό ανοικτού κώδικα